מזכ"ל נאט"ו

המזכיר הכללי של ארגון האמנה הצפון-אטלנטית (באנגלית: Secretary General of NATO) הוא נושא המשרה האזרחית הרמה ביותר בנאט"ו. נושא המשרה הוא דיפלומט העוסק במסגרת התפקיד בשיתוף פעולה בין חברות ארגון האמנה, עומד בראש ועידות ופסגות אזרחיות של החברות, מנהיג את המטה הבינלאומי של הארגון ואחראי על יו"ר הוועדה הצבאית של נאט"ו . כהונת המזכ"ל נמשכת 4 שנים אך ניתן להאריכה. נושא המשרה הנוכחי הוא ראש ממשלת הולנד לשעבר, מארק רוטה, שהתמנה ב-2024.

 אחריות וסמכות 
בראש ובראשונה, המזכיר הכללי עומד בראש המועצה הצפון-אטלנטית, גוף קבלת ההחלטות הפוליטי העיקרי של הברית, וכן בראש ועדות בכירות אחרות, כמו קבוצת התכנון הגרעיני, מועצת נאט"ו-רוסיה ומועצת השותפות האירו-אטלנטית. כמו כן, לצד נציג אוקראיני, המזכיר הכללי עומד בראש ועדת נאט"ו-אוקראינה, כמו בראש ועדת נאט"ו-גאורגיה לצד נציג גאורגי. מעבר לתפקיד היושב ראש, למזכ"ל יש סמכות להציע נושאים לדיון ולשמש כבורר במקרה של מחלוקות בין מדינות שונות בברית.

המזכיר הכללי מקיים קשר ישיר עם ראשי מדינות, ממשלות, שרי חוץ והגנה של החברות בנאט"ו, על מנת להקל על תהליך שיתוף הפעולה. הדבר כרוך בביקורים קבועים במושבי מטות נאט"ו ובמדינות השותפות, כמו גם פגישות דו-צדדיות עם בכירים ממדינות שונות המבקרים במטה נאט"ו. למעשה, תפקידו של המזכ"ל מאפשר לו להשפיע במידה מסוימת על תהליך קבלת ההחלטות תוך כיבוד העיקרון הבסיסי לפיו הסמכות לקבלת החלטות נתונה רק בידי הממשלות החברות עצמן.

המזכיר הכללי הוא גם הדובר הראשי של הברית, אשר מייצג אותה בפומבי ברחבי העולם ומשקף את עמדותיהן המשותפות של המדינות החברות בה. הוא גם מייצג את נאט"ו מול ארגונים בינלאומיים אחרים וכן מול התקשורת והציבור הרחב. לשם כך עורך המזכ"ל באופן קבוע תדרוכים וכנסים לעיתונאים וכן הרצאות ונאומים לציבור. המזכיר הכללי הוא בעל התפקיד הביצועי הבכיר של הסגל הבינלאומי של נאט"ו, האחראי על מינויים של צוות ופיקוח על עבודת הסגל האזרחי.

 מינוי וכהונה 
על המזכיר הכללי להיות דמות פוליטית בכירה ממדינה החברה בנאט"ו, הממונה על ידי המדינות החברות לכהונה בת ארבע שנים. הבחירה מתבצעת באמצעות התייעצויות דיפלומטיות לא פורמליות בין המדינות החברות, המציגות מועמדים לתפקיד. שום החלטה לא תאושר עד שתושג הסכמה לגבי מועמד אחד. בתום כהונת המזכיר הכללי, ייתכן שיציעו המדינות החברות לבעל התפקיד להישאר לקדנציה נוספת. נושא המשרה הוא באופן מסורתי דמות פוליטית בכירה מבין החברות באירופה.

ישנו גם סגן המזכיר הכללי, העובד בכפוף למזכ"ל ומחליף אותו בהיעדרו. סגן המזכיר הכללי הוא גם יו"ר של מספר ועדות בכירות, ועדות אד הוק וועדות עבודה.

 רשימת מזכ"לים 
+מס'שםתמונהתחילת כהונהסוף כהונהמשרה קודמתמדינת מוצא1הייסטינגס איזמילא ממוסגר|94x94 פיקסלים24 במרץ 195216 במאי 1957מזכיר המדינה של חבר העמים הבריטי2פול-אנרי ספאקלא ממוסגר|97x97 פיקסלים16 במאי 195721 באפריל 1961ראש ממשלת בלגיה3דירק סטיקרלא ממוסגר|90x90 פיקסלים21 באפריל 19611 באוגוסט 1964שר החוץ של הולנד4מנליו ברוסיולא ממוסגר|89x89 פיקסלים1 באוגוסט 19641 באוקטובר 1971שגריר לממלכה המאוחדת5יוזף לונסלא ממוסגר|93x93 פיקסלים1 באוקטובר 197125 ביוני 1984שר החוץ של הולנד6פטר קרינגטוןלא ממוסגר|92x92 פיקסלים25 ביוני 19841 ביולי 1988מזכיר המדינה לענייני חוץ וחבר העמים7מנפרד ורנרלא ממוסגר|89x89 פיקסלים1 ביולי 198813 באוגוסט 1994שר ההגנה של גרמניה -סרג'יו בלנזינו בתפקיד מ"מ מזכ"ל נאט"ו (13 באוגוסט עד 17 באוקטובר 1994)8וילי קלאסלא ממוסגר|93x93 פיקסלים17 באוקטובר 199420 באוקטובר 1995שר החוץ של בלגיה -סרג'יו בלנזינו בתפקיד מ"מ מזכ"ל נאט"ו (20 באוקטובר עד 5 בדצמבר 1995)9חאבייר סולאנהלא ממוסגר|105x105 פיקסלים5 בדצמבר 199514 באוקטובר 1999שר החץ של ספרד10ג'ורג' רוברטסוןלא ממוסגר|93x93 פיקסלים14 באוקטובר 199917 בדצמבר 2003מזכיר ההגנה של בריטניה -אלסנדרו מינוטו-ריזו בתפקיד מ"מ מזכ"ל נאט"ו (17 בדצמבר 2003 עד 1 בינואר 2004)11יאפ דה הופ שפרלא ממוסגר|89x89 פיקסלים1 בינואר 20041 באוגוסט 2009שר החוץ של הולנד12אנדרס פוג ראסמוסןלא ממוסגר|105x105 פיקסלים1 באוגוסט 20091 באוגוסט 2014ראש ממשלת דנמרק13ינס סטולטנברגלא ממוסגר|89x89 פיקסלים1 באוגוסט 20141 באוקטובר 2024ראש ממשלת נורווגיה14מארק רוטהימין|100x100 פיקסלים1 באוקטובר 2024מכהןראש ממשלת הולנד

 קישורים חיצוניים 


 המזכיר הכללי, באתר נאט"ו
 ינס סטולטנברג, באתר נאט"ו
 נאט"ו: אישים ועובדות, באתר נאט"ו

קטגוריה:נאט"ו
קטגוריה:נאט"ו: אישים
קטגוריה:משרות פוליטיות